L'arizón d'Europa tien color parda con a mayor parti d'o suya cuerpo cubierto per dica 6.000 pugas pardas y blancas. A longaria d'o tozuelo y o cuerpo ye de ~ 160 mm en l'esbezo, y aumenta dica 260 mm u mas en adultos grans. Tien una coda extremadament curta, tipicament de 20 a 30 mm. Lo peso aumenta d'arredol de 120 g en l'esbezo dica mas de 1.100 g en a edat adulta. Lo peso maximo rechistrau ye de 2000 g, encara que poquetz especímens silvestres superan os 1,600 g mesmo d'agüerro. Lo peso d'os adultos de verano ye tipicament bella cosa menor que d'agüerro, con un promeyo d'arredol de 800 g y pesos adultos comunament tant baixos como 500 g. Os masclos tienden a estar un mica mas grans que as fembras, pero as diferencias sexuals en o peso corporal se veyen eclipsadas per una grandiza variación estacional.